GiliGold/VAD_KnessetCorpus huggingface dataset:
יגאל סלוביק:
 עבדכם הנאמן, יחד עם ענבל והמינהל האזרחי, דאג לכך שאלפי פלסטינים יישארו ללון פה בתקופת הקורונה
יגאל סלוביק:
 אנחנו מבינים שהסוגיה המרכזית פה היא לא בגדול מי שעובדים עם היתרים, מרושים, רישיונות וכן הלאה
יגאל סלוביק:
     הבעיה מתחילה בשני הצדדים, באותם גופים שעושים את הפעילות כפעילות לא חוקית ולא מרושה
יגאל סלוביק:
 אני חושב שגם ההתאחדות, ולפי מה שאני שומע, גם התאחדויות אחרות יחד עם המינהל האזרחי והמתפ"ש, ובטח ובטח עם רשות המינהל והאוכלוסין, עושים עבודה משותפת
יגאל סלוביק:
 אני אומר עוד פעם, אנחנו עובדים יד ביד
יגאל סלוביק:
 כמנכ"ל ההתאחדות, הפגישה החיצונית הראשונה שלי הייתה עם ענבל ממש, מודה ומתוודה
יגאל סלוביק:
 היא יודעת את זה
יגאל סלוביק:
 דווקא בסוגיה הזאת של העובדים הפלסטינים
יגאל סלוביק:
 אני חושב שלכולנו יש פה אינטרס להסדיר את העניין, לראות שהוא עובד נכון, לראות שהוא פועל נכון, כולל מינימליזציה של הסוגיה הזאת של מתן עובדים פלסטינים שעובדים בצורה לא חוקית
יגאל סלוביק:
     אני חייב להתייחס לדבר אחד
יגאל סלוביק:
 חבר הכנסת רביבו, דיברת על זה שפועלים פלסטינים חוצים את המחסום בשעה 04:00
יגאל סלוביק:
 בשביל לחצות את המחסום ב-04:00 אתה צריך לקום ב-02:00
לעוברים זרים):
זה מה שאמרתי
יגאל סלוביק:
לא יעזור מה תעשה
ואאיל עבאדי:
הם קמים ב-02:00
יגאל סלוביק:
ב-02:00 במקרה הטוב, כי תלוי דרך איזה מחסום אתה רוצה לעבור ואיפה אתה גר
יגאל סלוביק:
 אתה מגיע למחסום בשעה 04:00
יגאל סלוביק:
 היום אתה עובר אותו יחסית די מהר
יגאל סלוביק:
 אז אני מקווה שב-05:00 אתה כבר מעבר למחסום ואפשר לאסוף אותך
יגאל סלוביק:
      אבל הנקודה היא נקודה שמטרידה אותנו גם כהתאחדות הקבלנים, כי בהגדרה מי שקם בשעה 02:00, הוא בשעה 10:00 רף האפקטיביות שלו יורד
לעוברים זרים):
ריבוי תאונות
לעוברים זרים):
 ריבוי תאונות
לעוברים זרים):
 חבר'ה, בואו נקרא לילד בשמו
יגאל סלוביק:
 רף הבטיחות יורד
לעוברים זרים):
הספק עבודה נמוך
יגאל סלוביק:
ובסוף בסביבות השעה 15:00 הם כבר מתקפלים, כי בשעה 17:00 הם צריכים בגדול, חלקם כבר לעבור בחזרה את המחסום
יגאל סלוביק:
 הוא צריך לחזור הביתה, לאכול, לשון ולקום ב-02:00 עוד פעם
יגאל סלוביק:
      לכן הפתרון המרכזי לדבר הזה, ושמחתי לשמוע את המתפ"ש אומר את זה, הוא להגדיל ולהרחיב את היתרי הלינה של הפועלים הפלסטינים בארץ
יגאל סלוביק:
 בצורה הזאת הם יוכלו להיות הרבה יותר אפקטיביים, הרבה יותר יעילים, ואנחנו נוכל לצמצם את מהות הפגיעות
ואאיל עבאדי:
או לשפר את המעבר במחסום
יגאל סלוביק:
או לשפר את המעבר במחסום
לעוברים זרים):
ואני אומר לכם וגם למתפ"ש שבהתאם להחלטת הממשלה, אומנם ההכרה בצורך בהרחבת תשתיות פיזיות וטכנולוגיות ניתנה למעבר ארז, אבל זה המקום והזמן אולי שתתחילו לקדם, בבקשה, לשפר ולהרחיב את אותם תנאים גם בשאר המעברים, איפה שבאמת יש עומס ולחץ
לעוברים זרים):
 קחו בחשבון שהם עומדים בקור ובגשמים, מגיעים רטובים, לא נינוחים
ואאיל עבאדי:
גם מחצית מהעמדות עובדות במעברים מסוימים, ולא כל העמדות, שמונה עמדות
לעוברים זרים):
אתה יכול, בבקשה, להזדהות, אדוני?
ואאיל עבאדי:
שמי עורך דין ואאיל עבאדי, הסתדרות העובדים החדשה
ואאיל עבאדי:
 אני אחראי על העובדים הפלסטינים, מלווה אותם ופוגש אותם במחסומים ובאתרי העבודה במדינת ישראל
ואאיל עבאדי:
 אני אתייחס, קודם כול, לעניין הסחר
ואאיל עבאדי:
 אני גם יושב בוועדה הפריטטית במטעם ההסתדרות שפוסקת בסכסוכים ובתביעות שמגישים עובדים נגד מעסיקיהם
ואאיל עבאדי:
 התופעה של סחר בהיתרים לא צומצמה בעקבות המעבר לתשלום, אלא החמירה ומכבידה היום על העובדים, כי העובדים משלמים היום גם את העמלה של 2,500 שקל וגם נותנים למוציא ההיתר את המשכורת שלהם שיעביר אותה דרך הבנק
ואאיל עבאדי:
 כלומר, מי שקונה היתר היום, במקום שישלם 2,500 שקל למתווך, היום הוא משלם 2,500 שקל ועוד את השכר שלו, 6,000, בסך הכול 8,500, שיעביר אותם לבנק שיקבל אותם
ואאיל עבאדי:
 אני ראיתי את זה
ואאיל עבאדי:
 סיפרו לי עובדים בוועדה הפריטטית שזה מה שהם עושים
ואאיל עבאדי:
      כל העובדים מתלוננים גם הרבה על – למה הם קמים בשעה 02:00 על מנת להגיע ראשונים למעבר? כי הם אומרים שברוב ימות השנה מעבר שיש בו שמונה או שישה מסלולים רק מחציתם עובדים ומחציתם לא עובדים, ולכן מנסים להקדים אחד את השני
לעוברים זרים):
תודה רבה
לעוברים זרים):
 אז לפחות לגבי הטענה הראשונה המוצדקת שלך, אני מניח שאתה יודע שמערכת הביטחון, לפחות כפי שעדכן אותנו לאחרונה סא"ל ניר עזוז, עמלה במרץ רב לטובת הכנת מערכת מקוונת לחיבור בין מעסיקים לפועלים, דבר שבאמת יצמצם את התופעה הכאובה שאתה מדבר עליה
לעוברים זרים):
 אני אשמח לקבל על כך עדכון מנציג המתפ"ש
אלעד גורן:
אז שלושה דברים
אלעד גורן:
 לגבי המעברים, קודם כול, זה לא אחריות של תיאום פעולות הממשלה בשטחים
לעוברים זרים):
כן, כן, כן
אלעד גורן:
זה משרד הביטחון
לעוברים זרים):
אבל בטוח שאתה  מעודכן יותר טוב מאיתנו
אלעד גורן:
כן, כן
אלעד גורן:
 אני לא מתחמק
אלעד גורן:
 אני פשוט שנייה שם את זה פה
אלעד גורן:
 יש תוכנית רב-שנתית לשדרוג המעברים, אני יכול לומר לכם
אלעד גורן:
 ראשית, אני מזמין אתכם להגיע לראות את המעברים
אלעד גורן:
 נראה לי שיושב-ראש ועדת החוץ והביטחון היה
אלעד גורן:
 הושקעו עשרות מיליוני שקלים במעברים, עשרות מיליונים
אלעד גורן:
 היום פועל פלסטיני או בכלל פלסטיני, דרך אגב, זה לא רק לפועלים, צריך לזכור – בכלל פלסטיני שרוצה להיכנס לשטחי מדינת ישראל פשוט שם כרטיס חכם ועובר
אלעד גורן:
 אני במתפ"ש 15 שנה
אלעד גורן:
 אני ראיתי גם תמונות אחרות
אלעד גורן:
 אז בעיניי זאת הצלחה
לעוברים זרים):
עדיין אבל החלטת הממשלה היא על מעבר ארז
אלעד גורן:
היא על מעבר ארז, בגלל שהחלטת הממשלה האחרונה הייתה רק לעזה
אלעד גורן:
 לכן הבינו שיש פה צורך, אבל הוא לא מתכתב עם המציאות, ולכן צריך לשדרג את מעבר ארז
אלעד גורן:
 אז החלטת הממשלה האחרונה הייתה ספציפית על רצועת עזה
אלעד גורן:
 באופן כללי, יש החלטה לשדרג את המעברים
אלעד גורן:
 יש תוכנית רב-שנתית
לעוברים זרים):
החלטת ממשלה?
אלעד גורן:
יש החלטה של משרד הביטחון לשדרג את המעברים
לעוברים זרים):
אה, אוקיי
אלעד גורן:
יש תוכנית רב-שנתית
אלעד גורן:
 דרך אגב, הדבר הזה רץ ואנחנו נשמח גם להציג לכם את זה
אלעד גורן:
 אז זה לגבי העניין של שדרוג המעברים
אלעד גורן:
      לגבי האתר למעסיק, כפי שידוע לכם, האתר קם
אלעד גורן:
 הוא כבר החל לעבוד
אלעד גורן:
 וראינו שהחלו לתקוף אותו, כי יש בעלי אינטרס שתקפו אותו, סייבר
אלעד גורן:
 לכן אנחנו הורדנו אותו כרגע מפעילות
אלעד גורן:
 הוא נמצא בשדרוג
אלעד גורן:
 יש חברה שאתמול חתמנו איתה על הסכם
אלעד גורן:
 זה ייקח מספר חודשים בודדים, ואנחנו נעלה את האתר הזה
אלעד גורן:
 האתר הזה חשוב
אלעד גורן:
 דרך אגב, הוא יהיה לא רק לאזור יהודה ושומרון; הוא יהיה גם לרצועת עזה
אלעד גורן:
בדיוק בגלל הפער שדיברתי עליו, שהנגישות של מעסיקים ישראלים לאוכלוסייה העזתית היא נגישות חסרה
לעוברים זרים):
אתה מדבר על המערכת המקוונת או על האתר למעסיק?
אלעד גורן:
אתר למעסיק
לעוברים זרים):
 שנייה
לעוברים זרים):
 אתר מעסיק הוקם באוקטובר 2021 ודיווח שהוא הוסר וטרם חזר
לעוברים זרים):
 הבנתי שהוא חזר
אלעד גורן:
נכון
אלעד גורן:
 זה
אלעד גורן:
 הוא עדיין לא חזר
יולי יואל אדלשטיין:
הוא הופל
יולי יואל אדלשטיין:
 זה מה שהוא אומר
אלעד גורן:
הוא הופל
אלעד גורן:
 אנחנו שמים עליו כרגע הרבה שכבות של אבטחת סייבר, ולאחר מכן אנחנו נעלה אותו חזרה
אלעד גורן:
 זה עולה המון כסף
אלעד גורן:
 אבל אנחנו השקענו את הכסף הזה וזה יקרה
לעוברים זרים):
ואתם מריצים אותו בינתיים בסימולציות, באזורים מצומצמים, לקהל יעד מסוים, חתך גיל?
אלעד גורן:
יש כרגע אתר שעובד להתיישבות
לעוברים זרים):
כן? הוא בנוי על אותם אדנים?
אלעד גורן:
הוא על אותם עקרונות, כן
אלעד גורן:
והאתר השני הוא אתר שאני מקווה מאוד שבחודשים הקרובים נעלה אותו
אלעד גורן:
 זה אינטרס שלנו, של כולנו
יולי יואל אדלשטיין:
 יש מספר דוברים שביקשו לדבר
יולי יואל אדלשטיין:
 אסף אדיב, מנכ"ל עמותת "מע"ן", בבקשה
יולי יואל אדלשטיין:
 אני מבקש רק מכולם לקצר, כי אנחנו בשעה 14:00 חייבים לסיים
אסף אדיב:
שלום רב
לעוברים זרים):
שם ותפקיד, אדוני, לפרוטוקול
אסף אדיב:
שמי אסף אדיב
אסף אדיב:
 אני מנכ"ל "מע"ן", ארגונים עובדים
אסף אדיב:
 אנחנו עוסקים באופן אינטנסיבי במשך שנים רבות בנושא של עובדים פלסטינים, סיוע להם, ארגון שלהם, הגנה עליהם, גם משפטית וגם מקצועית
אסף אדיב:
 אנחנו גיבשנו והצגנו, ואני מבין שהמסמך הזה גם הופץ, הצעה בנושא הזה של ההיתרים ושל הסחר בהיתרים, שנקראת Green Card לעובדים הפלסטינים
אסף אדיב:
 אני שנייה רוצה להסביר אותה
אסף אדיב:
      אני רוצה רק הערה לגבי הדיון פה שהיה, והדיון הוא חשוב
אסף אדיב:
 לפי דעתי, לא הוזכר פה נושא שהיום בבוקר קיבלתי רק דיווח, וזה הנושא של פתיחה של קרן עמיתים, קרן הפנסיה
אסף אדיב:
 היא לא קשורה לנושא של ההיתרים, אבל בפירוש נתנה שיפור, שדרוג של המצב של העובדים הפלסטינים והחיסכון שלהם, האפשרות שלהם להיכנס, לראות
ענבל משש:
לא נתנו לי להשלים את המצגת, אבל תודה
אסף אדיב:
אז אני אומר, יש פה משהו, יש פה דבר שנעשה והוא דבר חשוב מאוד
אסף אדיב:
 הוא שיפר
אסף אדיב:
 הוא מראה שאפשר לעשות דברים
אסף אדיב:
  עכשיו, בנושא של הסחר בהיתרים, בכל הדוחות שניתנו פה, מעניינים מאוד, לא היו מספרים, לא היה שום כיוון זה הולך למעלה, זה הולך למטה, מה המספרים
אסף אדיב:
 ככל שאני מבין, ואנשים שמתמצאים יודעים פה, הבן אדם שעוסק וחוקר את הנושא הזה ואוסף אינפורמציה בנושא זה, גם מהצד הפלסטיני, ד"ר חגי אטקס, הוציא את המספר
אסף אדיב:
 מדובר כרגע על 58,000 היתרים שנמכרים באמצעות סוחרים בשטחים
אסף אדיב:
 אבל פה חשוב מאוד להדגיש את הנקודה
אסף אדיב:
 כל סוחר פלסטיני, כל מתווך פלסטיני, שמוכר היתר ברמאללה, בשכם, בחברון, מוכר היתר שקבלן או מעסיק ישראלי נתן לו
אסף אדיב:
 היחידי שיכול לקבל את ההיתר הוא המעסיק שהולך לענבל משש ואומר לה: אני קבלן, אני רוצה היתרים
אסף אדיב:
 הסוחר הפלסטיני לא יכול לקבל בשום אופן היתרים
אסף אדיב:
 הוא רק מקבל את ההיתר
אסף אדיב:
 היחסים האלה נשמרים גם בסכום כסף
אסף אדיב:
 זאת אומרת, הסוחר הפלסטיני, המתווך, מקבל אולי 500, 300 שקל
אסף אדיב:
 2,000 שקל עוברים לקבלן הישראלי, שהוא זה שהשיג את ההיתר
אסף אדיב:
 הוא בעל ההיתר
אסף אדיב:
 הוא הפושע הגדול
אסף אדיב:
 שם צריך לשים את היד
אסף אדיב:
 זה בצד של ישראל
אסף אדיב:
 זה לא בצד של הרשות
אסף אדיב:
עכשיו, הדבר שאני רוצה להסביר אותו בשנייה אחת, הוא הנושא של הרעיון של ה-Green Card
אסף אדיב:
 העובדים הפלסטינים, אלה שנכנסים, ומדובר על מספרים גדולים מאוד של מעל 200,000, דיברנו, כמעט 50,000 בהתנחלויות, פלוס 150,000, פלוס אלה שמחפשים עבודה, לאנשים האלה יש כרטיס מגנטי שבודק אותם יום-יום
אסף אדיב:
 מי שנכנס, נכנס עם כרטיס מגנטי מאושר
אסף אדיב:
 אלה לא אנשים שבאים לעשות פיגועים בישראל
אסף אדיב:
 אלה אנשים שמחפשים פרנסה
אסף אדיב:
 האנשים האלה הם אנשים שבמקום לעשות את כל המניפולציה שנותנת את ההיתר למעסיק ובעצם המעסיק מחפש למכור את ההיתר לעובד, והעובד בעצם תלוי במעסיק הזה, והוא לא יכול לעזוב את המעסיק הזה, כי אז ההיתר ייפסק לו על המקום
לעוברים זרים):
הוא יכול
לעוברים זרים):
 הוא יכול
לעוברים זרים):
 בוא תדייק
אסף אדיב:
הוא לא יכול
לעוברים זרים):
 תדייק
אסף אדיב:
אדוני, זה לא נכון
אסף אדיב:
 ברגע שעזבתי את המעסיק - - -
לעוברים זרים):
לא נעים לי לומר לך, אבל כנראה שאני מבין קצת יותר טוב ממך
לעוברים זרים):
 סליחה, עם כל הצניעות, הוא יכול
אסף אדיב:
אדוני, אז אומר לך בוודאות, ישבתי עם לאל"מ אלעד גורן ודיברנו על 60 הימים האלה של המכסה
אסף אדיב:
 אני נשארתי על המכסה
לעוברים זרים):
כן?
אסף אדיב:
אבל הפסדתי את ההיתר באותו יום
אסף אדיב:
 אני יכול לחפש עבודה
אסף אדיב:
 לא יכול להיכנס
לעוברים זרים):
אתה אומר דבר לא נכון
אסף אדיב:
רגע
לעוברים זרים):
אתה יכול להיכנס, ובפועל הם עובדים
לעוברים זרים):
 ואני רוצה לדייק אפילו את הנתון שאתה אמרת, אדוני
לעוברים זרים):
 לא רציתי לקטוע את דבריך
לעוברים זרים):
 הם לא עוזבים ובמסגרת ה-60 הימים הם מחפשים מקום עבודה
לעוברים זרים):
 כשהם עוזבים, בשנייה הראשונה יש להם כבר מקום עבודה
לעוברים זרים):
 הם לא עוזבים, אם אין להם מקום עבודה
יולי יואל אדלשטיין:
זה מה שהוא אמר
לעוברים זרים):
אין דקה אחת שמבוזבזת ב-60 הימים האלה
לעוברים זרים):
 לא
יולי יואל אדלשטיין:
הוא אמר שכביכול הם מחפשים עבודה, אבל הם עובדים
לעוברים זרים):
 הם מחפשים עבודה
לעוברים זרים):
 אבל הם עובדים
לעוברים זרים):
 כמה הם עובדים מה-60 הימים? בהתאם לזמינות למצוא עבודה
לעוברים זרים):
 ואני רוצה לדייק ולחזק את מה שהוא אמר
לעוברים זרים):
 הם לא עזובים, אם הם לא מצאו עבודה קודם
לעוברים זרים):
 תקנו אותי אם אני טועה
לעוברים זרים):
 יושב-ראש ההתאחדות, וזה מהותי, וזה מהותי
אסף אדיב:
הוא דיבר על משהו אחר לגמרי
אסף אדיב:
 הוא דיבר על 60 יום של חיפוש עבודה
לעוברים זרים):
ב-60 יום, כשהוא מחפש עבודה, הוא עובד
אסף אדיב:
אדוני, ברשותך
יולי יואל אדלשטיין:
אנחנו חייבים להתקדם
יולי יואל אדלשטיין:
 בבקשה, אדוני יסכם ואנחנו נעבור לדובר הבא
אסף אדיב:
אני אסכם
אסף אדיב:
 רק אני אומר שהצעה שלנו, שהצגנו אותה יחד עם פרופ' קנט מן, והצגנו אותה גם בפגישה עם אלעד גורן, והצגנו אותה מול הוועדה של ענבל משש, אנחנו אומרים שאם אנחנו נותנים לעובדים, לפי המכסה, את האפשרות לעבוד, זאת אומרת, אני עובד בניין, אני הראיתי שאני עובד בניין, תנו לי היתר לשנה
אסף אדיב:
 אני אכנס לעבוד, אני אחפש את העבודה, אני אעבוד במקום שמתאים לי, יהיה לי מעסיק אחד
אסף אדיב:
 אנחנו פותרים את כל השאלה הזאת של הסחר בהיתרים
אסף אדיב:
 לכן ה-Green Card הזה הוא דבר שאיננו דבר לטווח ארוך, זה לא איזשהו פתרון, אני לא יודע, לאיזשהו: יגור נמר עם כבש
אסף אדיב:
 הוא דבר שיכול כרגע לתת פתרון למשחק של המעסיקים, אותם מאות מעסיקים, שעושים פה מניפולציה על כולנו וכולנו רצים אחריהם
לעוברים זרים):
ברשותך, אדוני המכובד, שאלה אחת קטנה
לעוברים זרים):
 להערכה שלך, ביום שהוצאת Green Card, על כל 1,000 שזכו לקבל את ה-Green Card, כמה אחוז מהם יהיו הקבלנים בעצמם תוך שעה?
נטלי שמעון ויינשטיין:
זו בדיוק הנקודה
לעוברים זרים):
תענו לי על זה
לעוברים זרים):
 תענה לי
לעוברים זרים):
 אתה הרי מאוד מאוד בקיא
לעוברים זרים):
 זה זורם בדמך
לעוברים זרים):
 אני שם לב
לעוברים זרים):
 תוך כמה זמן הוא יהיה הקבלן?
קריאה:
שלוש שעות
אסף אדיב:
אדוני
לעוברים זרים):
אני בא לעזור לו או שאני בא לרסק את הכלכלה הישראלית?
אסף אדיב:
אדוני, גם היום, אם יש קבוצת עובדים - - -
לעוברים זרים):
שאלתי אותך שאלה
לעוברים זרים):
 אל תענה לי בשאלה
לעוברים זרים):
 תן לי תשובה
לעוברים זרים):
 על פי ההערכה שלך, כמה מהם הופכים להיות קבלנים? לא תוך חודש – תוך שעה
אסף אדיב:
זה לא משנה בכלל את המצב
לעוברים זרים):
אה, הבנתי
אסף אדיב:
אני טוען שזה לא משנה בכלל המצב הנוכחי
יולי יואל אדלשטיין:
 בבקשה, עמיר חנן
חנן עמיר:
שלום לכולם
חנן עמיר:
 אני רוצה להגיד שזו פעם ראשונה שאני נצמא פה בוועדה בנושא המאוד חשוב והמאוד כאוב לי בתור מעסיק
חנן עמיר:
 והגעתי לוועדה בגלל שיחת עבודה שהייתה לי עם ענת טויטו, ואני רוצה באמת לבוא להגיד לכם, לכל הפורום הזה, כל הפורום הזה הוא חדש יחסית לפורומים הקודמים שהיו במשרדי הממשלה
חנן עמיר:
 אני אמרתי את זה גם לענת
חנן עמיר:
 אני נושא במספר כובעים
חנן עמיר:
 אני גם קצין בקבע שהייתי, וגם קבלן, וגם אזרח, וגם בן אדם
חנן עמיר:
 שמעתי את מח"ט 417, שהוא היום יושב-ראש התאחדות הקבלנים
חנן עמיר:
 שמעתי אותו איך שהוא מגיב
חנן עמיר:
 אני מכיר גם את קודמיו, את יהודה שגב, את שמואל ארד, עוד אנשים רבים שהיו במערכת לפניו
חנן עמיר:
 לצערי, בכל הפורום זה אני שמעתי הרבה דברים וסיסמאות באוויר, אבל לא שמעתי את הנציגים עצמם של המעסיקים
חנן עמיר:
 כולם דואגים לעובד הפלסטיני
חנן עמיר:
     אז רוצה להזכיר, למי ששירת בצבא גם בעזה וגם באיו"ש, מי שבנה את ראשון ואת כל המרכז הם העובדים מעזה
חנן עמיר:
 אני הייתי בודק אותם לפני היציאה לעבודה, ומשם הם יצאו בכמויות של אוטובוסים מדי כל בוקר
חנן עמיר:
 אותו דבר עשינו, את אותה פעילות, במסגרת גולני, בבא"ח בבזק לעובדים שיצאו מטובאס ומזבאבדה ומאזור ג'נין ומקבאטיה
חנן עמיר:
 אני מכיר בדיוק מה אנחנו עשינו ואת עשרות האוטובוסים שנכנסו אז, והם בנו את המדינה
חנן עמיר:
      היום אני אומר, תבורך
חנן עמיר:
 יש פה הרבה דברים שנאמרו והם נכונים, שהעובדים הפלסטינים, כל אחד מהם הוא קבלן
חנן עמיר:
 הוא קבלן, וראינו את זה כשהגדר נפרצה
חנן עמיר:
 אז הם לא היו צריכים
חנן עמיר:
 אתם יכולים לראות את הנתונים, גם במדור, שהדרישה לרישיונות פחתה ולא רצו את הרישיונות
חנן עמיר:
 אני הייתי מאוד שמח שהנתון בכלל יעלה כמה מעסיקים בכלל יש
ענבל משש:
אמרתי, ציינתי
חנן עמיר:
לא
חנן עמיר:
 כמות של מעסיקים
ענבל משש:
ציינתי
ענבל משש:
 כ-11,000 בכלל הענפים
ענבל משש:
 מחציתם בבניין
חנן עמיר:
אז אני מדבר על תחום הבניין
חנן עמיר:
 כשאני אומר את זה, זה בצורה הכי ברורה, שביקשו מאיתנו לבוא ולהעסיק עובדים פלסטינים
חנן עמיר:
 וכבן בית שאן, אני אומר את זה בצורה הכי פשוטה, היה קשה מאוד אחרי הפיגוע בסניף הליכוד להכניס עובדים פלסטינים לבית שאן שימשיכו לעבוד
חנן עמיר:
 ואם לא היו הקבלנים שדואגים לאחות ולדאוג לשלום ולאחווה, אז זה גם לא היה קורה בכל הארץ, אחרי הפיגוע בבית שאן בסניף הליכוד
חנן עמיר:
      אחת הטענות המרכזיות, אני אומר, ואני אומר את זה, אני גם יודע את זה – זה לא יודע – אני גם חילקתי את האישורים של המתפ"ש למשת"פניקים שהיו מתפרנסים מהם, ואני אמרתי את זה לענת
לעוברים זרים):
אני מבקש, ברשותך, לקחת בחשבון שמדובר בדיון שאינו חסוי
לעוברים זרים):
 אתה איש כוחות הביטחון לשעבר
לעוברים זרים):
 תבחר את ההגדרות ואת הנושאים שאתה רוצה להציף פה על השולחן
לעוברים זרים):
 תודה
חנן עמיר:
בסדר
חנן עמיר:
 קיבלתי את ההערה
יולי יואל אדלשטיין:
וגם בקצרה
לעוברים זרים):
אם אפשר, בבקשה, להתכנס
לעוברים זרים):
 אנחנו כבר לקראת סיום
לעוברים זרים):
 מר מוראד חטיב אחריך, ואז אנחנו ניגשים לסיכום
חנן עמיר:
קיבלתי את ההערה
חנן עמיר:
 אני אומר שכאן צריך באמת לשים דגש על המעסיקים עצמם ועל המעברים, שהם יתקדמו ביחס למה שהיו, וגם כל נושא התעשייה האחרת
לעוברים זרים):
 ביטאו את זה פה כלל הנציגים
חנן עמיר:
 אני אומר, גם יש תעשייה אחרת שנרתמה סביב הסיפור הזה
חנן עמיר:
 זה כל נושא ההסעות, כל הנושא המכר של ההיתרים
לעוברים זרים):
גם על זה דיברנו
חנן עמיר:
של 2,500 שקל
חנן עמיר:
 חבר'ה, זורקים פה מספרים
חנן עמיר:
 תהיה קצת סובלני
לעוברים זרים):
 סובלניים
לעוברים זרים):
 אנחנו רק רוצים להתקדם
יולי יואל אדלשטיין:
יש עוד דוברים פשוט
לעוברים זרים):
ברשותך, אם אפשר לדבר על נושאים שלא דיברנו עליהם, אני אשמח מאוד מאוד שתציף אותם
לעוברים זרים):
 ואני גם אזמין אותך אליי לוועדה שיהיה קצת יותר זמן לדבר על זה
לעוברים זרים):
 אבל אם אלה דברים שכבר דנו בהם, זה לא יקדם אותנו
חנן עמיר:
בנושא הזה אתם לא דנתם, לדעתי
חנן עמיר:
 אני אומר את זה עוד פעם
חנן עמיר:
 היריעה היא רחבה יותר ואי-אפשר לבוא בוועדה כזאת, לבוא ולסגור ולתת את הפתרון
חנן עמיר:
 ובטח לא פתרונות שקשורים לביטחון המדינה ולא לכלכלת המדינה
חנן עמיר:
ובטח לא בפורום הזה, כמו שאתה אומר
יולי יואל אדלשטיין:
בדיוק
חנן עמיר:
אני אשמח מאוד לבוא לפורום שלך, לבוא ולשפוך אור על כל הצדדים של כל הנושא של המעסיקים וכל הנושא בכלל של העובדים עצמם
לעוברים זרים):
אני אשמח
חנן עמיר:
אבל 2,500 שקל האלה, חלק מהם משולמים והם נופלים על האזרחים הישראלים שבונים את הבתים
חנן עמיר:
 וחלק מהם זה מופרש לזכויות הסוציאליות של העובדים
לעוברים זרים):
אני רוצה לחזק את דבריך לסיום, אדוני
לעוברים זרים):
 הכול מושת בסוף על הצרכן הישראלי, על לקוח הקצה
חנן עמיר:
לצערנו
לעוברים זרים):
אתה צודק ואין מי שחולק על דעתך כאן
יולי יואל אדלשטיין:
 חברים, אנחנו צריכים להתקדם
יולי יואל אדלשטיין:
 תודה, עמיר
יולי יואל אדלשטיין:
 ורוניקה רוזנברג, מנכ"לית ארגון חברות הניקיון, ואחריה – מוראד חטיב
ורוניקה רוזנברג:
כן
ורוניקה רוזנברג:
 אתם בטח לא שמים לב שנקי פה
ורוניקה רוזנברג:
 אבל, לצערי, אם היה מזוהם פה, כולם היו שמים לב
ורוניקה רוזנברג:
 הענף שלנו סובל ממחסור של 42,000 עובדים מאז משבר הקורונה
ורוניקה רוזנברג:
 הענף שלנו מופלה, להבדיל מענפים אחרים, אין היתר למכסת פלסטינים
ורוניקה רוזנברג:
 אנחנו משוועים לעובדים
ורוניקה רוזנברג:
 בסופו של דבר, כמו שנאמר פה, יש תרומה משמעותית של ענף הניקיון לתפקוד הרציף של המשק
ורוניקה רוזנברג:
 אין גורם היום שלא משתמש בשירותי ניקיון, ואנחנו מבינים את החשיבות של נושא הניקיון, בטח בבתי חולים, בטח בבתי אבות ובמקומות אחרים, גם כאן מן הסתם
ורוניקה רוזנברג:
 אנחנו פועלים לקידום הנושא
ורוניקה רוזנברג:
 יש מקום לקדם אותו ולאפשר את המכסה הזו, כי זה Must
יולי יואל אדלשטיין:
 אני חושב שדווקא כאן הוועדה המיוחדת לעובדים זרים יכולה בהחלט לעזור
יולי יואל אדלשטיין:
 אני מציע שתדברי עם חבר הכנסת רביבו
יולי יואל אדלשטיין:
      מוראד חטיב, בבקשה, אדוני
מוראד חטיב:
צוהריים
מוראד חטיב:
 שמי חטיב מוראד
מוראד חטיב:
 אני יושב-ראש ועדת העבודה בהתאחדות, עבודה והעובדים
מוראד חטיב:
      אני רוצה לדבר על ספסרות, כמו שחברי אמר, שהיום לא משלמים רק 2,500 שקל
מוראד חטיב:
 גם משלמים את הנטו שמעבירים לבנק
מוראד חטיב:
 אני לא חושב שזה כל כך נכון, שאם אני עושה חשבון ממש קטן ואני לוקח 7,500 כפול 1,000 עובדים, זה כמעט 7,500,000 שקל בחודש
מוראד חטיב:
 האם יש בנק בישראל היום שיכול לקבל כסף מזומן יותר מ-6,000 שקל בקופה? או כל בנק גם ברשות, האם הם יכולים לקבל כסף מזומן כזה? לכן אם הייתי עושה חשבון, 7,500,000 כפול 12 חודשים - -
לעוברים זרים):
90,000,000 בקירוב
מוראד חטיב:
- - 90,000,000
מוראד חטיב:
 בואו נכפיל את זה ב-50,000, כמו שהחבר אמר פה, שמדובר על 58,000, שמוכרים רישיונות של 58,000, מדובר במיליארדים
מוראד חטיב:
 האם יש משרד ממשלתי או בנקים, שיודעים שיש סכומים כאלה נכנסים לבנקים או יוצאים מהבנקים? איפה הכסף המזומן הזה שמסתובב?      אני לא חושב שיש ספסרות ברישיונות של העובדים, במיוחד בענף הבניין
מוראד חטיב:
 אם יש ספסרות ואם יש רישיונות, אלה רישיונות הלא חוקיים, אם זה חיפוש עבודה, אם זה אישורים אחרים, כל מיני, שצריך לבדוק אותם, שהאישורים האלה הפכו הרבה עובדים שעבדו, מעבר שכירים, לקבלני שיפוצניקים ולקבלני משנה של אנשים אחרים
מוראד חטיב:
      אם אני צריך לדבר על עזתיים, מאושר 12,000 עובדים בענף הבניין, שעד עכשיו לא מומשו אפילו 1,000 עובדים
מוראד חטיב:
 רוב עד עכשיו עם אישורים של צרכים אישיים
קריאה:
צרכים כלכליים
מוראד חטיב:
קבלנים מסודרים לא מוכנים ולא יכולים להעסיק אותם אצלם, כשאין אפשרות להפריש להם את הזכויות הסוציאליות שלהם
מוראד חטיב:
 חד-משמעית
לעוברים זרים):
איפה זה עומד?
מוראד חטיב:
גם אצל החקלאים
מוראד חטיב:
 עכשיו, הנושא הזה של להכניס אותם וללין אותם פה בארץ, זה מייקר עוד יותר אפילו לקבלנים
מוראד חטיב:
 יש הרבה קבלנים שרוצים את העזתיים
מוראד חטיב:
 הפרוצדורה של העברת הנטו לבנקים, אין אישור עדיין להעביר את הנטו לבנקים בעזה
מוראד חטיב:
 הייתה הצעה שהעזתיים, גם אלה שיש להם אישורים לצרכים אישיים, לפתוח חשבון בנק ברשות ולהעביר לשם
מוראד חטיב:
 לא התאפשר ולא התממש
מוראד חטיב:
 עדיין קשה מאוד להעסיק את העזתיים בענף הבניין עם אישור עבודה כחוק
מוראד חטיב:
 תודה
לעוברים זרים):
אלעד גורן, אם הוא יכול רק, בבקשה, להתייחס לזה, כי זה נושא אקוטי
לעוברים זרים):
אתה יכול, בבקשה, במשפט אחד להתייחס למה שדיבר מה חטיב?
אלעד גורן:
 קודם כול, רצועת עזה מוגדרת כאזור שנשלט על ידי ארגון טרור
אלעד גורן:
 ככזה יש המון השלכות בהקשר של הרגולציה הישראלית כלפי האזור הזה, גם על המערכת הבנקאית
אלעד גורן:
 רצועת עזה היום היא אי מונטרי
אלעד גורן:
 היא מחוברת רק לרמאללה
אלעד גורן:
 זאת אומרת, אין שום תהליכים קורספונדנטיים בין הבנקים ברצועת עזה לבין העולם, גם לא בין מדינת ישראל
אלעד גורן:
 כדי להעביר כסף לרצועת עזה צריך לעבור דרך סניף ברמאללה
אלעד גורן:
אחד הדברים שאנחנו מנסים לבדוק הוא את האפשרות של אותם פועלים לפתוח חשבונות בנק ברמאללה ואותו מעסיק ישראלי יעביר את הכסף לרמאללה
לעוברים זרים):
החלטה פשוטה, בסיסית
אלעד גורן:
זו לא החלטה
ענבל משש:
 אין להם רישיונות עבודה
ענבל משש:
 הוא מדבר על מתן רישיונות
אלעד גורן:
שנייה, שנייה
אלעד גורן:
 יש כאלה שיש להם רישיונות תעסוקה
לעוברים זרים):
אני מדבר על אלה שיש להם רישיונות תעסוקה
אלעד גורן:
 אני מדבר עליהם
אלעד גורן:
 אני לא מדבר על צריכים אישיים
לעוברים זרים):
הם לא על השולחן כרגע
אלעד גורן:
אלה שיש להם רישיונות תעסוקה וסיימנו את התהליך ואת הבידוק ביטחוני
ענבל משש:
מה השאלה? למה הם לא יכולים להעביר את הכסף דרך חשבון בנק?
אלעד גורן:
 כן
לעוברים זרים):
מסביר אל"מ גורן, במענה לסוגיה שהציף מר חטיב, שמכיוון שעזה מנותקת, היא מוגדרת כנשלטת על ידי ארגון, היא מנותקת משאר העולם הבנאי, פרט לרמאללה
לעוברים זרים):
 מצד שני, בשביל להעסיק אותם כחוק, חייבים להפריש להם הפרשות פנסיוניות
לעוברים זרים):
כדי שזה ייעשה, צריכים - - -
ענבל משש:
 אבל הוא דיבר על השלב המקדים
ענבל משש:
 אני הבנתי אותו מצוין
ענבל משש:
 על זה שהם לא מקבלים רישיונות עבודה
ענבל משש:
על זה מה שהוא ציין
ענבל משש:
 הבעיה היא לא למה לא משלמים להם לחשבון הבנק
לעוברים זרים):
על זה הוא מדבר
ענבל משש:
אז שנייה
ענבל משש:
 רשות האוכלוסין וההגירה, יחד עם החשב הכללי, עם המתפ"ש והאוצר, בנק ישראל כמובן, באוגוסט כבר בנינו את המנגנון, שמעסיקים יוכלו להפריש את השכר לחשבון הבנק ברשות הפלסטינית
לעוברים זרים):
ברמאללה?
ענבל משש:
שנייה, רגע
יולי יואל אדלשטיין:
ברשות
מוראד חטיב:
בכלל הרשות, בכל הערים
ענבל משש:
מעסיקים של עובדים מיהודה ושומרון, בכלל הענפים, בכל הארץ, יכולים להפריש לחשבונות
ענבל משש:
 עיגנו את זה מ-1 בינואר 2023
ענבל משש:
 החובה הזו כרגע, בשלב הזה, לא חלה על העובדים מעזה, שכפי ששומעים את המספרים, הם מאוד מאוד נמוכים
לעוברים זרים):
הינה, הגענו לאותה נקודה
ענבל משש:
 רגע
ענבל משש:
 הם מאוד נמוכים ביחס לעובדים מיהודה ושומרון, כי מיהודה ושומרון, אני מדברת על למעלה מכמעט 150,000 עובדים שאפשר להעסיק אותם ולשלם את המשכורות שלהם לחשבון הבנק
ענבל משש:
 זו הסדרה אחת מאוד משמעותית, שלא הייתה קיימת, והיא בעלת ערך רב, מבחינתנו, game changer מטורף
ענבל משש:
 עיגנו את זה בתנאי ההיתר ואנחנו אוכפים את זה
ענבל משש:
 אנחנו רואים שגם לפי הבדיקות מול הבנקים הפלסטיניים על כמה כסף הם מקבלים וגם בדיקות שלנו מול המערכת, אנחנו רואים שמעסיקים מעבירים את הכסף לחשבון הבנק, וזה יפה
ענבל משש:
 עדיין יש כאלו שלא ובהם צריך לטפל
ענבל משש:
     לגבי העובדים מעזה, זה עכשיו בבחינה ובטיפול
ענבל משש:
 אבל הבעיה שעלתה פה היא שיש עובדים שעדיין נמצאים על רישיון של צריכים כלכליים שלא עוברים דרך המערכת שלנו ברשות האוכלוסין וההגירה, מכיוון שאין להם רישיון עבודה
לעוברים זרים):
את צודקת
לעוברים זרים):
 זו סוגיה אחת
ענבל משש:
להם אי-אפשר לשלם בכלל דרכנו, כן?
לעוברים זרים):
עורכת דין משש, אני לא מדבר עליהם
לעוברים זרים):
 זו סוגיה בפני עצמה, שכולנו צריכים לתת עליה את הדעת
ענבל משש:
אבל זו עיקר הבעיה
ענבל משש:
 הבעיה היא לא 3,000 עובדים שאי-אפשר לשלם להם לחשבון הבנק
ענבל משש:
 תקנו אותי אם אני טועה
מוראד חטיב:
לא, לא
מוראד חטיב:
 מי שיש לו אישור עבודה ניתן לשלם לו דרך צ'ק
מוראד חטיב:
 זה הכול טוב ויפה והכול בסדר
מוראד חטיב:
 אבל עדיין עובדים שנמצאים פה עם אישור שהוא ללא עבודה, הוא מועסק על ידי אנשים, אם זה קבלני שיפוצים, אם זה אנשים אחרים, לא כחוק
ענבל משש:
- - -
מוראד חטיב:
עכשיו, העובד הזה שנמצא פה יכול לפנות לשטחים, לאנשהו, לפתוח חשבון בנק, זה יסודר ויעביר לו את הנטו שלו לחשבון
לעוברים זרים):
לא, לא, לא
לעוברים זרים):
 זאת לא השאיפה שלנו
מוראד חטיב:
אז?
לעוברים זרים):
אנחנו רוצים שכל מי שנכס ומתחיל לעבוד, שיעבור את כל הפרוצדורה
ענבל משש:
שיהיה לו רישיון עבודה
מוראד חטיב:
זה מה שאמרתי והתכוונתי
לעוברים זרים):
זה לא שהוא יפתח באיזשהו מקום
לעוברים זרים):
 אני מנסה רגע להבין ממך
לעוברים זרים):
 אותם אלה שמראש בבוקר יוצאים עם היתר עבודה, היתר לעבודה בבניין - - -
מוראד חטיב:
מעזה?